ইকোপার্ক সংলগ্ন বস্তিতে SIR আতঙ্ক, রাতারাতি খালি হচ্ছে ঘর, প্রশাসনের নজরদারি জোরদার

কলকাতা: SIR (Special Intensive Revision ঘোষণার পর থেকেই নিউটাউন (Newtown) ইকোপার্ক ৬ নম্বর গেট সংলগ্ন বস্তি এলাকায় দেখা যাচ্ছে ভিন্ন চিত্র। বহু বাংলাদেশি নাগরিক (Bangladeshi citizen) এলাকা ছেড়ে চলে যাচ্ছেন বলে দাবি স্থানীয়দের। ওই বস্তিতে প্রায় হাজারেরও বেশি ঝুপড়ি ঘর রয়েছে। রাজ্যের বিভিন্ন প্রান্ত থেকে শ্রমজীবী মানুষ যেমন এখানে এসে কাজের সন্ধানে বসবাস করছেন, তেমনি বাংলাদেশেরও বহু মানুষ বছরের পর বছর ধরে এখানে ছিলেন।

কিন্তু সম্প্রতি SIR ঘোষণা হওয়ার পর থেকেই আতঙ্ক ছড়িয়েছে। স্থানীয়দের দাবি, কয়েকদিনের মধ্যেই বহু বাংলাদেশি পরিবার রাতারাতি এলাকা ছেড়ে চলে গিয়েছে।

আরও পড়ুন: নিম্নচাপ কাঁটায় থমকে শীত! ফের জেলায় জেলায় বৃষ্টির পূর্বাভাস

এ বিষয়ে উত্তর ২৪ পরগনার জেলা পরিষদ সদস্য মোহাম্মদ আফতাব উদ্দিন জানান,“আমাদের প্রশাসন বিষয়টি নজরে রেখেছে। কেউ বেআইনি ভাবে এখানে থাকলে প্রয়োজনীয় ব্যবস্থা নেওয়া হবে। তবে আতঙ্ক সৃষ্টির কোনও কারণ নেই।”

SIR ঘোষণার আবহে নিউটাউনের ইকোপার্ক সংলগ্ন এই বস্তি এখন কার্যত আতঙ্কের ছায়ায় ঢাকা। স্থানীয় প্রশাসন পরিস্থিতি পর্যবেক্ষণ করছে বলে সূত্রের খবর।